**Učna gradiva za 9. teden** (**11. 5. 2020 – 15. 5. 2020**)

**7. razred, DKE**

**ISLAM**

V učbeniku najprej na str. 81 in 82 **preberi** besedilo pod tem naslovom (oglej si tudi slikovna gradiva)! V zvezek prepiši nekaj bistvenih značilnosti islama (miselni vzorec)!

Ponovno si oglej Infodromovo oddajo na spodnji povezavi.

<https://www.youtube.com/watch?v=y0tEK8HYdMw>

Zdaj pa preberi spodnje besedilo in odgovori na vprašanja!

**Vael Hanuna** je slovenski Arabec palestinskega očeta, rojen v Siriji, ki je odraščal v pozitivni krščansko-muslimanski družini. Sam se sicer opredeljuje za pripadnika islama, ki pa se zelo rad izobražuje o krščanstvu. Njegova mati se ni nikoli odrekla krščanstvu, njegov oče pa je vedno spoštoval njeno vero in praznike. Tudi za veliko noč so tako pripravili potice in pirhe, kar je bilo domačinom nekoliko nenavadno, vendar so to tradicijo vsi sprejeli. V Sloveniji se je Vael cerkveno poročil z Natašo. Njun odnos bi lahko označili za izjemno pohvalen. On je po duši musliman, ona pa je kristjanka, sicer tudi katehistinja. Kljub temu, da gre iz tega vidika za veliko razliko v njunem odnosu, pa sta ravno vse te kulturne in verske razlike vzela za svojo prednost. Spoštujeta religijo drug drugega, se medsebojno podpirata in odprto komunicirata o vsem. Iz svojih verskih prepričanj črpata samo najboljše, pri čemer pa sta oba poudarila miroljubnost muslimanov.

Razmisli in **odgovori** na vprašanja!

1. Kateri religiji pripada Nataša?
2. Kateri religiji pripada Vael?
3. Kakšne narodnosti (in kulturne pripadnosti) je Nataša?
4. Kakšne narodnosti je Vael?
5. Kako Nataša in Vael gledata na medsebojne kulturne in verske razlike?

**Naloga bo uspešno opravljena, ko boš do 15. 5. 2020 na moj naslov poslal pravilne odgovore na vseh 5 vprašanj. Potrudi se! Bodi natančen in temeljit, odgovarjaj v celih stavkih, zapis pa naj bo estetski.**

ocepek.metka@os-mezica.si